Vunipola gaan Saracens nie rug toekeer | Netwerk24
14 Julie 2020 20:15
Dié span is tans die huidige Premierliga-kampioen, maar is outomaties gerelegeer nadat hy vroeër vanjaar daaraan skuldig bevind is dat hy die salarisperk-reëls met betrekking tot spelers oortree het.
Mako Vunipola in aksie vir Engeland tydens 2019 se Wêreldbeker-toernooi in Japan. Foto: Getty Images
"Ek het geen twyfel dat die klub (ná volgende seisoen) terug in die Premierliga sal wees nie, en dit is een van die redes hoekom die besluit maklik was," sê Vunipola, 'n Nieu-Seelander van geboorte, wat die Engelse al in meer as 50 toetse verteenwoordig het.
"Dit was nie te moeilik vir my nie, aangesien ek bewus is van die spelers wat ons het en hoe sterk die klub is. Ek twyfel nie daaraan dat ons hierdie uitdaging soos alle ander in die verlede te bowe sal kom nie."
Vunipola se besluit is makliker gemaak aangesien sy broer, Billy, ook sy verbintenis met die klub verleng het. Albei se kontrakte strek tot in 2022.
Hul jonger neef Manu het verlede week 'n nuwe kontrak met Saracens onderteken, wat hom tot minstens 2023 op die klub se boeke sal hou.
"Die Vunipola-familie is 'n belangrike deel van Saracens," sê dié klub se direkteur van rugby, Mark McCall.
"Mako is 'n gerespekteerde deel van die span en is iemand wat regtig vir sy spanmaats omgee. Ons is bly dat hy hom tot die klub verbind het." – Reuters